Diari Oficial de la Generalitat Valenciana


Sumari del DOGV 9540, del 23-02-2023 (2023/1638)

ORDRE 6/2023, de 14 de febrer, de la Conselleria d'Educació, Cultura i Esport, per la qual s'autoritza el centre docent privat de Formació Professional Ecotur Valencia, d'Alboraia, per a la impartició del grau superior de Gestió d'Allotjaments Turístics, en la modalitat semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/1638


Data del document
:   14-02-2023

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * centre d'ensenyament

ORDRE 6/2023, de 14 de febrer, de la Conselleria d'Educació, Cultura i Esport, per la qual s'autoritza el centre docent privat de Formació Professional Ecotur Valencia, d'Alboraia, per a la impartició del grau superior de Gestió d'Allotjaments Turístics, en la modalitat semipresencial o a distància. [2023/1638]  
Antecedents de fet  
Primer. L'expedient ha sigut iniciat per la representació de la titularitat del centre docent privat de Formació Professional Ecotur Valencia, amb codi de centre 06771471, d'Alboraia, mitjançant sol·licitud d'autorització per a la impartició del grau superior de Gestió d'allotjaments turístics, en la modalitat semipresencial o a distància.  
Segon. En data 10 de març de 2022, la Inspecció d'Educació de la Direcció Territorial d'aquesta Conselleria a València emet informe favorable.  
Tercer. En data 15 de març 2022, la Direcció General de Formació Professional i Ensenyaments de Règim Especial emet informe proposta favorable.  
Quart. No obstant això, en data 25 de març de 2022, el Servei d'Autoritzacions de Centres Privats i Concerts Educatius sol·licita a l'esmentada Direcció General que es concreten els ensenyaments que s'autoritzen en l'informe proposta. Aquesta sol·licitud es va reiterar en data 2 de gener de 2023  
Cinqué. En data 19 de gener de 2023, la Direcció General de Formació Professional «aclareix que l'informe és favorable per a autoritzar el centre privat Ecotur Valencia, d'Alboraia amb codi 21883577 la impartició d'una unitat de cadascun dels cursos del cicle CFGS Gestió d'Allotjaments Turístics en la modalitat semipresencial o a distància, amb 45 llocs escolars per unitat».  
A aquests antecedents de fet s'apliquen els següents  
  
Fonaments de dret  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per a adoptar aquesta ordre és el secretari autonòmic d'Educació i Formació Professional.  
  
Segon. Emesos els informes preceptius i tramitat el procediment conforme a l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de Formació Professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals, i considerant la resta de disposicions aplicables en matèria d'ordenació acadèmica.  
  
Amb base en els antecedents de fet i fonaments de dret exposats,  
  
  
  
ORDENE  
  
Concedir l'autorització al centre docent privat de Formació Professional Ecotur Valencia, amb codi de centre 64652837, d'Alboraia, per a impartir, a partir del curs acadèmic 2023-2024 en la modalitat semipresencial o a distància, el grau superior de Gestió d'Allotjaments Turístics.  
  
Cada una de les unitats autoritzades tindrà un màxim de 45 llocs escolars.  
Aquesta autorització s'inscriurà en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 14 de febrer de 2023  
  
El secretari autonòmic d'Educació i Formació Professional,  
MIGUEL SOLER GRACIA